Frá vettvangi brunans í Mávahlíð . Vísir / Jóhann K Sólrún Alda Waldorff og Rahmon Anvarov , sem brenndust alvarlega þegar eldur kom upp í kjallaraíbúð í Mávahlíð í október eru verulega illa brennd og hafa farið í fjölda aðgerða bæði hér á Íslandi og í Svíþjóð . Bæði eru þau ekki lengur í lífshættu . Eldurinn kom upp í kjallaraíbúð þar sem Rahmon var að leigja herbergi og mun eldurinn hafa kviknað í potti . Eigandi íbúðarinnar komst út en Þau Rahmon og Sólrún voru sofandi og var þeim bjargað út um glugga . „ Það er sem sagt andlit og háls , niður að bringu og vinstri hliðin . Það eru svona verstu svæðin , “ sagði Þórunn við fréttamann Ríkisútvarpsins . Rahmon var verr brunninn eða með annars og þriðja stigs brunasár á rúmum helmingi líkama síns . Lungu hans voru þó ekki jafn illa farin og lungu Sólrúnu . Hann er sömuleiðis ekki lengur í lífshættur . Fram hefur komið að Landspítalinn er ekki í stakk búinn til að meðhöndla marga slasaða með alvarleg brunasár . Einungis tvö gjörgæslupláss eru til staðar fyrir sjúklinga með slíka áverka . Sólrún var því flutt til Svíþjóðar en Rahmon er enn hér á landi . Þórunn sagði því líklegt að fjölskyldan haldi upp á jólin í Svíþjóð . Hún vonast þó til þess að Sólrún verði komin heim áður . Tvennt er alvarlega slasað eftir eldsvoða sem kom upp í kjallaraíbúð í Mávahlíð að morgni miðvikudags .